BlackKakapo/recipes-ro huggingface dataset:
Salata "Fusion" 

Ingrediente:
● Piept de pui - 1 buc  (1 piept dezosat si fara piele)
● Cascaval clasic - 200 g 
● Stafide - 150 g  (recomand daca gasiti, sa luati stafide aurii - arata mai bine in salata - desi la gust nu schimba nimic)
● Castraveti murati - 4 buc 
● Ceapa alba - 3 buc 
● Morcov marinat - 200 g  (Morcov marinat dupa metoda expusa mai jos, daca nu aveti o razatoare speciala faceti cu una simpla sau il razuiti cu un blender.)
● Ulei de floarea soarelui - 100 ml 
● Faina - 2 linguri 
● Usturoi - 3 buc  (3 catei)

Mod de preparare:
1. In primul rand va apucati sa marinati morcovul - stiu ca unii il cumpara deja cumparat, dar aici in Romania nu prea se gaseste asa ca il faceti repede acasa - dati morcovii prin razatoare mai subtire si adaugati ingredientele conform cu Reteta de salata de morcov marinat de pe site. Puteti sa-l folositi imediat, dar se poate face cu cateva zile inainte si lasat la frigider, presat bine in borcan.
Urmeaza carnea - care se taie cubulete mici, se pune la calit in ulei si se amesteca periodic.
2. Cand se rumeneste bine adaugati putina sare si ceva mirodenii daca va plac - dar nu este obligatoriu. Luati de pe foc si atent cu o paleta scoateti bucatile de carne din ulei si le mai lasati sa se scurga pe o farfurie.
3. Ceapa se taie julien si se pune si ea la calit in ulei.
4. Apoi cand se inmoaie si incepe sa se rumeneasca adaugati 2 linguri de faina, amestecati si lasati sa faca o crusta rumena. Stingeti focul si o scoateti din ulei sa se scurga pe o farfurie.
5. Acum partea cea mai simpla, nu mai aveti nimic de fiert/gatit - doar le taiati si aranjati pe farfurie.
Luati o farfurie plata mai mare, puneti in mijloc carnea gatita mai inainte. Urmeaza ceapa calita, morcovul marinat si stafidele spalate.
6. Cascavalul il taiati sau cubulete sau bastonase subtiri, depinde cum va place si va este mai comod - il puneti si pe acesta in farfurie.
7. Castravetii se taie cubulete si se pun ultimii, aveti grija asa sa distribuiti ingredientele sa nu ramana locuri goale.
8. Maioneza se amesteca cu usturoiul pisat bine.
9. Aici aveti farfuria cu ingredientele distribuite uniform.
10. Puneti in mijloc amestecul de maioneza si infrumusetati cu verdeata. Asa o puneti pe masa inainte de servire, chiar inainte de a o servi se amesteca bine cu 2 furculite.
11. Si aici o poza cu salata amestecata, o puteti pune si asa si asa, cum va este mai comod.
Pofta Buna!
Salata cu orez, ton si porumb 

Ingrediente:
● Orez - 1 pahar 
● Porumb conservat - 1 buc  (1 cutie)
● Ton in ulei de masline la conserva - 150 g 

Mod de preparare:
1. Fierbeti orezul in proportie de 1 unitate orez la 2 unitati apa - asta daca folositi oreziera, conform Retetei.
Altfel fierbeti orezul in multa apa, ca sa iasa nelipicios si aveti grija sa nu rasfiarba.
2. Dupa ce s-a fiert orezul l-am trecut intr-un bol pentru salata sa se raceasca mai repede.
3. Dupa ce s-a racorit bine orezul adaugati porumbul scurs de apa.
4. Scurgeti uleiul din conserva de ton, bucatile de peste le puneti in salata.
5. Ultima este maioneza, amestecati bine toate ingredientele.
6. Lasati compozitia 10-15 minute sa se patrunda si gata, o serviti cu placere - nu-i asa ca a fost repede? :)
Pofta Buna!
Sarmale in foi de stevie 

Ingrediente:
● Frunze verzi de stevie - 6 legaturi  (adica 6 legaturi - cam 60 bucati de frunze, alegeti sa fie mari si fara rupturi)
● Carne - 1 kg  (eu am folosit de pui(pulpe dezosate si fara piele), puteti folosi si de porc)
● Ceapa alba - 1 buc 
● Ceapa verde - 2 legaturi 
● Ulei de floarea soarelui - 50 ml 
● Pasta de tomate - 2 linguri  (eu am pus pasta de ardei dulce)
● Orez - bob rotund - 80 g 
● Marar verde - 1 legatura 
● Patrunjel verde - 2 legaturi 
● Faina - 1 lingura 
● Sare,piper - 1 lingurita  (dupa gust)

Mod de preparare:
1. Frunzele de stevie se aleg si se spala.
Se taie cotorul de pe dosul frunzei, vedeti in poza.
2. Luati cate 5-6 frunze o data si le dati drumul in cratita cu apa fierbinte pentru 2-3 secunde.
3. Asa faceti cu toate frunzele, le puneti la scurs intr-o sita.
4. Pana frunzele se racoresc pregatim umplutura.
In tigaie incingeti putin ulei si caliti in el ceapa alba si verde, tocate marunt.
5. Apoi adaugati 1 lingura de pasta de ardei/tomate si 1 pahar de apa.
Amestecati bine si lasati sa fiarba 1-2 minute.
6. Adaugati orezul spalat, amestecati bine si mai lasati 1-2 minute pe foc.
7. Carnea o treceti prin masina de tocat.
Tocati marunt 1 legatura de patrunjel si 1 de marar, adaugati la carne.
8. In amestecul de carne il adaugati pe cel din tigaie, de orez cu ceapa.
Adaugati sare si piper dupa gust si amestecati bine(cu mainile).
9. Puneti frunza de stevie pe masa, cu dosul in sus.
Pe margine puneti cate 1 lingura de umplutura.
10. Si rulati cu marginile laterale spre interior.
Procesul este simplu, a fost executat chiar de sotul meu :)
11. Pe parcurs le aranjati intr-o cratita cu fundul gros, sau tuci.
12. Cam 30 de minute va ia sa le terminati.
Turnati apa cate sa le acopere si puneti la fiert.
Cand incepe sa fiarba, faceti focul mic si lasati aproximativ 1 ora.
13. Dupa acest timp dizolvati 1 lingura de faina cu 1 lingura de pasta de rosii, putina sare si jumate de pahar de apa.
14. Turnati acest amestec in cratita cu sarmalele fierte.
15. Scuturati bine cratita, sa patrunda sosul mai adanc in sarmale.
Lasati sa mai fiarba 10 minute.
16. Optional, presarati putin patrunjel tocat peste sarmalele gata si puneti pentru 20 de minute cratita in cuptor preincalzit la 150 de grade.
17. Si gata, cu grija(sarmalele sunt foarte moi si fragede) le puteti servi.
Cred ca puteti si sa nu le puneti la cuptor, sunt foarte bune si fierte.
18. Merg foarte bine pe langa iaurt sau smantana.
Pofta Buna!
Tort Pancho 

Ingrediente:
● Oua - 2 buc 
● Zahar - 8 linguri  (dimensiunea lingurii o puteti vedea la pasul 1)
● Ulei de floarea soarelui - 6 linguri 
● Lapte batut/iaurt/chefir - 10 linguri 
● Cacao pudra - 4 linguri 
● Faina alba - 6 linguri 
● Praf de copt - 1 lingura  (sau 1 plic de 10g)
● Smantana fermentata grasa, 25-30% - 500 g  (30% se gaseste la Carrefour, Metro, Mega Image(Prodlacta, Gusti, Horeca, Gusturi Romanesti))
● Zahar - 150 g  (pt crema)

Mod de preparare:
1. Intr-un bol mai adanc puneti ouale si adaugati zaharul.
In poza aveti exemplu de cat inseamna 1 lingura.
2. Le bateti putin cu telul sau chiar o furculita.
3. Adaugati uleiul si laptele batut, amestecati.
4. La urma puneti faina, cacao si praful de copt.
5. Amestecati bine sa nu fie cocoloase, aluatul va fi ca o smantana putin mai lichida.
6. Il turnati intr-o forma asternuta cu hartie de copt, de 24-26-28 cm in diametru.
La mine a fost forma de silicon si nu am asternut-o cu nimic.
Blatul se coace timp de 30-35 de minute, la cuptor preincalzit la 200 de grade, pana trece testul scobitorii.
7. Dupa ce s-a copt, lasati sa se racoreasca putin, apoi se scoate din tava si il taiati in bucati cam de 2x2cm.
8. Luati un bol mai adanc, eu am avut un bol de salata rotund, cam de 1 litru volum.
Il asterneti bine cu folie de plastic alimentara.
9. Despre Crema.
Daca luati smantana grasa, de 30% nu aveti nevoie de gelatina ca sa intareasca crema la rece. Daca este mai slaba, va trebui sa folositi putina gelatina dizolvata in apa calda.
Deci, eu am folosit Smantana Rustic de 30%, de la Carrefour, nu am pus gelatina.
Am amestecat-o cu zahar si am lasat vreo 10 minute sa se dizolve putin.
10. Apoi am amestecat bine cu mixerul pana a avut consistenta mai groasa, nu trebuie sa fie chiar ca o frisca tare dar sa nu curga ca laptele batut.
11. Ungeti cu putina crema peretii si fundul vasului asternut cu folie de plastic.
12. Puneti un strat de cuburi de pandispan, le ungeti bine intre ele cu crema.
13. Si tot asa continuati sa puneti straturi de crema si cuburi de blat pana umpleti bolul, sau terminati pandispanul.
14. Aveti grija sa va raman putina crema pentru a unge ultimul strat.
15. Acoperiti bine cu folie si puneti bolul cu tort la frigider pentru minim 8-10 ore.
In acest timp el se va patrunde si crema de smantana se va intari.
16. Apoi il intoarceti pe un platou de tort, sau farfurie, scoateti atent bolul si folia de plastic.
17. Il ornati dupa preferinte si imaginatie.
Eu grabita am pus doar un pic de ciocolata rasa deasupra, si oricum a fost apreciat :)
18. Il taiati felii, aici puteti vedea si un fel de sectiune.
Fara gelatina este mai fraged si mai moale, smantana se intareste dar nu asa de mult ca de la gelatina. Deci depinde cum preferati si ce fel de smantana gasiti.
Pofta Buna!
Prajitura cu curmale 

Ingrediente:
● Curmale uscate fara samburi - 400 g  (sau combinate cu alte fructe uscate/nuci)
● Unt - 100 g  (moale, la temperatura camerei)
● Smantana - 100 g  (simpla fermentata, orice procent de grasime preferati)
● Zahar - 100 g 
● Faina alba - 300 g  (cantitate aproximativa)
● Praf de copt - 10 g 

Mod de preparare:
1. Eu am avut curmale cu samburi, deci mai intai le-am scos pe acestia.
Aveti grija ca va trebuie cantitate totala de 400g de curmale gata curatate de samburi.
2. Apoi turnati peste ele apa fierbinte clocotita, doar cat sa le acopere, si lasati 5 minute la inmuiat.
Apoi scurgeti bine apa din curmale.
3. Treceti curmalele(sau combinate cu alte fructe/nuci) prin masina de tocat carne.
Puteti sa folositi si un robot, dar numai prin masina de tocat veti obtine o masa uniforma si perfect fina.
4. Intr-un bol puneti 100g de unt moale, 100g de smantana si 100g de zahar, amestecati bine cu un tel sau lingura.
5. Adaugati faina si praful de copt, amestecati cu o lingura pana se incorporeaza toate ingredientele.
Daca vi se pare aluatul mai uscacios, adaugati 1-2 linguri de apa, iar daca va fi prea moale adaugati inca putina faina.
6. Il framantati apoi cu mainile si ar trebui sa obtineti un aluat moale, dar nelipicios.
Cantitatea de faina poate fi diferita in functie de tip si producator, deci lucrati atent cu ea.
7. Il tineti 30 minute la frigider, invelit intr-o punga.
Dupa acest timp il scoateti pe masa si taiati in 2 bucati egale.
8. Presarati faina pe masa si mai intai cu mainile modelati fiecare bucata intr-un cerc uniform.
9. Apoi intindeti primul aluat intr-o foaie rotunda de aproximativ 30cm in diametru.
O mutati atent in tava de cuptor simpla, eventual asternuta cu hartie de copt.
10. Puneti deasupra umplutura de curmale, distribuiti si nivelati cu o lingura, aveti grija sa lasati 1 cm de la bordura liber.
11. Intindeti si a doua foaie de aluat intr-un cerc mare de 30m in diametru.
Il puneti cu grija peste curmale si lipiti atent preasand marginile prajiturii.
12. Cu un cutit taiati prajitura cruda in romburi sau patrate de dimensiune mai mare sau mica.
13. O coaceti in cuptorul preincalzit la 180 de grade timp de 30-35 de minute, sau pana incepe usor sa se rumeneasca.
14. Lasati sa se raceasca minim 1 ora dupa coacere, apoi usor cu un cutit despartiti si usor taiati bucatile de prajitura si savurati.
Este foarte buna, eu cu siguranta o voi mai repeta.
Pofta Buna!
Mancare de iepure cu smantana 

Ingrediente:
● Carne de iepure - 1.5 kg 
● Ulei de floarea soarelui - 50 ml 
● Ceapa alba - 2 buc 
● Sare,piper - 1 lingurita  (+ frunza de dafin)
● Smantana - 400 g 
● Faina alba - 2 linguri 

Mod de preparare:
1. Carnea de iepure se curata si spala bine, se portioneaza dupa preferinte.
Intr-un ceaun/cratita cu fund gros incalziti bine uleiul, adaugati carnea. Lasati sa se rumeneasca bine, mai amestecati in ceaun periodic.
2. Cand carnea s-a rumenit adaugati ceapa tocata - nu o maruntiti prea tare. Amestecati si lasati cam 5 minute, mai amestecati 1-2 ori.
3. Apoi adaugati sarea, piperul si frunza de dafin.
4. Turnati apa cat sa acopere carnea, lasati pe foc mare pana incepe sa fiarba, apoi dati focul mic si lasati pana carnea s-a fiert bine. Poate sa fiarba de la 1 ora pana la 2, 3 - in functie de cat de batrana  este carnea de iepure.
5. Cu jumatate de ora inainte sa fie gata carnea, optional puteti adauga cativa cartofi taiati cubulete.
6. Dupa ce a fiert carnea si cartofii pregatim sosul de smantana.
Intr-un bol puneti smantana si faina, amestecati.
7. Turnati in smantana incet, amestecand repede, 2 polonice din supa de carne din cratita.
8. Turnati acest sos in cratita cu carne, amestecati bine si lasati sa fiarba cam 5 minute.
Mai potriviti de sare daca este nevoie, puteti adauga si putin patrunjel tocat la urma.
Luati de pe foc si lasati inca 10 minute sa se patrunda.
9. Serviti cu orice salata va place, merge perfect cu muraturi, cred ca si o mamaliga s-ar potrivi aici.
Pofta Buna!
Supa-crema de linte cu crutoane 

Ingrediente:
● Linte rosie - 200 g 
● Ceapa alba - 2 buc 
● Radacina de telina - 100 g  (este optional)
● Morcovi - 1 buc 
● Ardei gras rosu - 1 buc 
● Ulei de floarea soarelui - 20 g 
● Boia ardei dulce - 1 lingurita 
● Patrunjel uscat - 1 lingurita 
● Pasta de tomate - 2 linguri 

Mod de preparare:
1. Aici lintea rosie pe care am luat-o de la un magazin cu specific oriental. Se gaseste si la alte magazine, plafaruri, dar daca nu gasiti folositi si alte tipuri de linte sau fasole alba.
2. Lintea se spala bine in cateva ape.
3. Turnati cam 2 litri de apa peste ea, puneti 1 ceapa taiata bucati mai mari si bucatile de radacina de telina. Lasati sa fiarba la foc mic cam 30-40 de minute.
4. In acest timp calim legumele celelalte pentru o aroma si culoare in plus la supa.
Deci, in putin ulei caliti 1 ceapa, morcovul si ardeiul - taiate bucati chiar si mai mari (oricum se vor da prin blender, deci chiar nu trebuie sa va faceti griji de estetica taierii legumelor).
5. Se adauga 2 linguri de pasta de rosii cand se inmoaie putin legumele calite - amestecati si mai lasati 2 minute.
6. Dupa ce a fiert lintea se adauga legumele calite si se mai lasa la fiert 10-15 minute.
7. Adaugati boia de ardei la supa, amestecati.
8. Blendati bine toata compozitia, sa fie cat mai fina si omogena.
9. Potriviti de sare si adaugati patrunjelul uscat.  Daca vreti, puteti regla aici si consistenta supei, daca o vreti mai lichida adaugati apa clocotita pana va place cum este. Si gata!
10. Se serveste calda cu crutoane de paine simpla sau neagra.

Este neasteptat de buna si foarte aromata. Recomand sa incercati neaparat.
Pofta Buna!
Baba Neagra (varianta 2) 

Ingrediente:
● Faina alba - 375 g 
● Ulei de floarea soarelui - 250 ml 
● Esenta de vanilie - 1 buc 
● Scortisoara - 1 lingurita 
● Sare - 0.5 lingurite 
● Bicarbonat de sodiu - 35 g  (aproximativ 2 linguri)
● Lapte batut/iaurt/chefir - 500 ml 
● Zahar - 450 g 
● Lapte - 650 ml 
● Oua - 7 buc 

Mod de preparare:
1. Tava de cuptor(aici 25x35cm) se asterne cu hartie de copt, eu am uns-o cu putin ulei sa adere mai bine la tava.
Pe exterior se inveleste in 2-3 straturi folie de aluminiu, fundul si peretii tavii.
2. Faina se amesteca cu bicarbonatul, sarea, vanilia si scortisoara.
3. Adaugati uleiul.
4. Apoi zaharul, kefirul, laptele si ouale - amestecati bine cu un tel sa nu fie cocoloase.
5. Iese un aluat mai lichid ca cel de clatite, il turnati in tava pregatita anterior.
6. Acoperiti deasupra tava cu folie de aluminiu, si o puneti la cuptor preincalzit la 200 grade pentru 2 ore.
Dupa 2 ore scoateti folia de deasupra si mai lasati 2 ore la 100 grade, temperatura cuptorului.
7. Eu de obicei o fac seara, o las in cuptor sa se raceasca pana dimineata.
8. Apoi portionati si serviti - nu uitati sa mai congelati o bucata si pentru altadata, de pofta.
Pofta Buna!
Cappucino de casa Reteta  

Ingrediente:
● Cafea - 50 ml  (oricare preferati)
● Lapte - 100 ml  (de 3.5% grasime, il puteti inlocui cu lapte vegetal dar fara o spuma de efect)
● Zahar brut - 2 buc  (2 cubulete, optional)
● Scortisoara macinata - 0.25 lingurite  (optional)

Mod de preparare:
1. Pentru un Cappucino de obicei se recomanda o cana mica de aproximativ 200ml.
Deci alegeti ceasca potrivita.
2. Apoi este foarte important sa pregatiti 50ml de cafea dupa metoda preferata - espresso, la ibric, ness, etc. Mie imi place sa fie putin mai tare, ca sa se simta mai bine gustul ei impreuna cu laptele adaugat.
3. Este foarte gustos un Cappucino indulcit cu zahar brun. Mie imi place sa folosesc cubulete, sunt cumva mai usor si curat de folosit.
Deci indulciti cafeaua preparata dupa plac.
4. Fiindca nu toata lumea are aparate sau ustensile specifice pentru a pregati spuma de lapte, va arat aici cum se face simplu, doar cu un borcan de 700ml cu capac.
5. Deci, mai intai incalziti laptele, sa nu fiarba dar sa fie fierbinte bine la aproximativ 60 de grade. Eu il pun de obicei 1 minut la microunde.
Turnati-l in borcan si inchideti strans capacul.
6. Incepeti sa agitati atent borcanul, ca sa va asigurati ca nu va curge laptele din el si nu va stropiti.
Apoi continuati sa-l scuturati bine timp de aproximativ 1 minut.
7. Acum turnati cafeaua in cana pregatita pentru Cappucino.
8. Incepeti sa turnati laptele din borcan, la inceput va curge partea fara spuma.
9. Apoi vine si spuma, o aranjati frumos deasupra
10. Optional puteti presara putina scortisoara sau cacao pudra deasupra.
Imediat serviti si savurati.
Pofta Buna!
Biscuiti cu fulgi de cocos Reteta  

Ingrediente:
● Unt - 200 g  (am incercat sa inlocuiesc cu unt de cocos, dar au iesit cu un gust specific prea intens si usor amar)
● Zahar - 150 g 
● Oua - 1 buc 
● Smantana - 200 g  (am in vedere smantana fermentata simpla, orice procent de grasime)
● Faina alba calitate superioara - 500 g 
● Praf de copt - 10 g  (adica 1 plic)
● Fulgi de nuca de cocos - 120 g 
● Esenta de vanilie - 1 lingurita 

Mod de preparare:
1. Intr-un bol puneti impreuna:
- untul topit si racorit
- zaharul
- oul
- esenta de vanilie
2. Apoi adaugati 200g de smantana simpla fermentata, eu am folosit smantana Aro cu 20% grasime.
3. Amestecati bine compozitia cu un tel.
4. Intr-un alt bol masurati 500g de faina, de data asta am testat marca Fine Life din magazinele LaDoiPasi si a fost foarte buna.
5. Peste faina puneti praful de copt si 100g din fulgii de cocos, amestecati bine toate ingredientele.
6. Adaugati compozitia de faina peste cea de unt-oua, framantati un aluat neted si nelipicios.
Eu prefer sa-l amestec la inceput cu o spatula, apoi cand se leaga toate ingredientele continui sa framant cu mainile.
7. Inveliti coca in folie de plastic si puneti la frigider pentru minim 1 ora, puteti lasa si peste noapte.
8. Dupa acest timp ne apucam sa modelam biscuitii.
In primul rand presarati masa cu faina si presati aluatul cu mainile pana se intinde putin. Asta din cauza ca se intareste la frigider si cu facaletul este mai greu sa-l lucrati imediat.
9. Apoi il intindeti cu facaletul sa fie de 1cm grosime.
10. Presarati deasupra restul de cocos si il intindeti uniform cu mainile pe toata suprafata.
11. Apoi mai intindeti foia de aluat(in acelasi timp se va presa cocosul in coca), sa fie cam de 5-6mm.
12. Cel mai simplu este sa taiati aluatul in patrate, romburi, triunghiuri - veti avea mai putine resturi de lucrat pe urma.
13. Dar il puteti taia si cu un pahar in cercuri uniforme.
14. Cu dosul unui cutit presati ca in poza/video, sa formati o scoica.
15. Eu am avut un capac de casoleta mai interesant si am presat fiecare cerc pe acele striatii - asa am avut scoici cu dungi mai uniforme.
16. Si mai simplu se pot trasa niste dungi cu o furculita.
17. Sau le puteti intepa, pentru niste gauri neuniforme.
18. Biscuitii cu cocos astfel formati le puneti in cuptorul preincalzit la 180 de grade, pentru 10-15 minute.
19. Aveti grija ca se rumenesc mai repede dedesubt, si va puteti pacali daca asteptati sa se rumeneasca mai intens deasupra(in acest caz se poate arde baza).
20. Foarte buni sunt, parca le simt aroma si gustul prin poza - cred ca ar fi printre cei mai deliciosi biscuiti gustati vreodata.
Din aceste ingrediente iese o cantitate generoasa de fursecuri, cam 2 platouri (sau 3 tavi de cuptor) ca cele din poza de prezentare.
Pofta Buna!
Tort Tiramisu 

Ingrediente:
● Pandispan - 1 buc  (la mine a fost diametrul de 28cm)
● Mascarpone - 500 g 
● Cafea - 1 pahar  (am in vedere bautura gata preparata, pentru copii puteti face cafea fara cofeina)
● Zahar - 3 linguri  (pentru cafea)
● Smantana dulce 32%(dorna/milli) - 500 ml  (pentru ornat)
● Zahar pudra - 1.5 pahare  (0.5 pahar pentru mascarpone si restul pentru frisca)
● Cacao pudra - 1 lingura  (pentru ornat)

Mod de preparare:
1. Cu o zi sau cu cel putin 6-7 ore inainte de montarea tortului faceti pandispanul, reteta o aveti aici.
Eu am mai adaugat o lingura de cacao in faina, ca sa-l am mai maroniu, dar este optional.
Dupa ce s-a racit bine si "s-a odihnit" 4-5 ore il taiati in jumate, sa obtineti 2 foi de tort.
2. Pregatiti din timp Crema de vanilie, aici varianta la mcrounde, dar merge oricare alta va place. Important sa fie cat mai ferma dupa racire.
Lasati sa se raceasca complet.
3. Faceti cafeaua, o amestecati cu cele 3 linguri de zahar lasati, sa se raceasca.
Eu am mai adaugat putin lichior Irish Cream, merge si unul de Capuccino, sau de nuci.
4. Acum facem crema:
- mixati 1-2 minute mascarpone rece cu 0.5 de pahar de zahar pudra;
- apoi adaugati cate putin din crema de vanilie rece si amestecati bine, asa continuati pana incorporati toata crema.
5. Incepem sa montam tortul:
- Am pus prima foaie de pandispan pe platou, pe margini am acoperit cu bucati de hartie de copt - sa fie mai usor de curatat  platoul dupa ornarea cu crema.
Fiecare bucata de hartie am impins-o usor sub pandispan.
6. Am insiropat bine blatul cu aproximativ jumate din amestecul de cafea.
Cantitatea de sirop o reglati dupa gust si preferinte, pandispanul oricum este fraged si nu necesita insiropare excesiva.
7. Puneti jumatate din crema peste primul blat.
8. Deasupra puneti urmatorul blat, il insiropati si peste el turnati restul de crema.
Nvelati deasupra si ungeti bine marginile.
Acoperiti tortul cu o folie de plastic si il puneti la rece pentru 5-6 ore minim, perfect ar fi peste noapte.
9. Dupa ce a stat la rece il mai nivelati putin cu un cutit, crema se intareste si se lucreaza mai bine.
10. Pentru ornare, bateti smantana pentru frisca, obligatoriu rece de la frigider.
Metoda si pasii aveti aici bine explicati.
11. Ungeti marginile cu frisca si le nivelati bine cu un cutit.
12. Deasupra puteti face motzuri de frisca, sau puneti un strat mai gros si il nivelati simplu.
13. Si pentru a fi un Tiramisu cat mai veritabil, bineinteles ar trebui sa-l ornati cu cacao - puneti 1 lingura de cacao intr-o sita mica si presarati peste tort.
Scoateti hartiile de pe margini, si observati ca va ramane platoul curat si frumos.
14. Dupa ce l-ati ornat cu frisca puteti sa-l mai lasati la frigider, dar merge si servit imediat.
Aici si o felie din el, crema este ceva mai moale, nu foarte ferma. Daca o vreti mai ferma adaugati in ea un plic de gelatina dizolvata in putin lapte cald.
Pofta Buna!
Varza calita cu fasole 

Ingrediente:
● Fasole fiarta - 300 g 
● Varza alba - 1 kg 
● Ceapa alba - 1 buc 
● Pasta de rosii - 1 lingura 
● Boia de ardei rosu dulce - 1 lingurita 
● Ulei - 50 ml 
● Sare,piper - 1 lingurita  (dupa gust)

Mod de preparare:
1. Fasolea fiarta se scurge bine de zeama.
2. Intr-o tigaie incalziti bine uleiul si caliti putin ceapa taiata julien.
3. Cand ceapa incepe sa se rumeneasca adaugati pasta de rosii.
4. Amestecati bine si lasati sa se mai caleasca 5 minute.
5. Apoi adaugati varza tocata.
6. Amestecati bine varza cu ceapa si pasta de rosii din tigaie.
7. Faceti focul sa fie mediu, puneti un capac deasupra la tigaie/tuci si lasati 10 minute.
8. Dupa acest timp varza se va aburi si se va inmuia, o amestecati bine.
9. Adaugati fasolea peste varza.
10. Amestecati bine, acoperiti cu capac si sotati impreuna inca 15 minute, la foc mediu-mic. Mai amestecati 1-2 ori in ea in acest timp.
Daca vi se pare ca este compozitia mai seaca, puteti adauga o jumatate de cana de apa, de obicei eu nu fac asta pentru ca varza sub capac lasa suficienta zeama, dar depinde si de calitatea ei.
11. Apoi puneti boiaua de ardei, sare, piper si orice alte mirodenii dupa preferinta. Amestecati bine, mai caliti 5 minute si opriti focul.
12. O serviti neaparat fierbinte-calda.
Pofta Buna!